**projektas**

**reg. Nr. T-112**

**2. darbotvarkės klausimas**

**Pasvalio rajono savivaldybės taryba**

**Sprendimas**

**DĖL VALSTYBĖS TURTO PRIPAŽINIMO NETINKAMU (NEGALIMU) NAUDOTI IR TOLESNIO JO PANAUDOJIMO**

2022 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 ir 2 punktais, 27 straipsnio 1 dalies 4 punktu, įgyvendindama Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašą, patvirtintą Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ (Lietuvos Respublikos Vyriausybės 2014 m. lapkričio 5 d. nutarimo Nr. 1228 redakcija) (su visais aktualiais pakeitimais), atsižvelgdama į Lietuvos Respublikos šveitimo, mokslo ir sporto ministerijos 2022 m. balandžio 26 d. raštą Nr. SR-1540 „Dėl mokyklinio autobuso“ ir Pasvalio rajono savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2022 m. gegužės 6 d. pažymą, Pasvalio rajono savivaldybės taryba nusprendžia:

1. Pripažinti netinkamu (negalimu) naudoti dėl fizinio ir technologinio nusidėvėjimo valstybei nuosavybės teise priklausantį Pasvalio rajono savivaldybės patikėjimo teise valdomą ilgalaikį materialųjį turtą – mokyklinį autobusą „Mercedes-Benz Sprinter 308“ (inventorinis Nr. 120600003, identifikavimo Nr. WDB9036631R558129, valstybinis Nr. UVT 787, įsigijimo metai – 2003), kurio pradinė vertė – 27 655,82 Eur, likutinė vertė 2022 m. balandžio 30 d. – 0,00 Eur, ir jį parduoti viešame prekių aukcione (perduoti neatlygintinai humanitarinei pagalbai teikti Ukrainos Žytomyro srities Liubaro rajono valstybinei administracijai ir Liubaro rajono tarybai).

2. Įgalioti Pasvalio rajono savivaldybės administracijos direktorių organizuoti šio sprendimo 1 punkte nurodyto turto pardavimą viešame prekių aukcione (pasirašyti šio sprendimo 1 punkte nurodyto turto perdavimo ir priėmimo aktą).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-05-06

 Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL VALSTYBĖS TURTO PRIPAŽINIMO NETINKAMU (NEGALIMU) NAUDOTI IR TOLESNIO JO PANAUDOJIMO**

2022-05-06

Pasvalys

**1. Sprendimo projekto rengimo pagrindas.**

Pasvalio rajono savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2022 m. gegužės 6 d. pažyma, kuria siūloma Savivaldybės tarybai pripažinti netinkamu (negalimus) naudoti fiziškai ir technologiškai nusidėvėjusį valstybės turtą – mokyklinį autobusą „Mersedes-Benz Sprinter 308“ ir leisti jį parduoti viešame prekių aukcione.

**2. Sprendimo projekto tikslai ir uždaviniai.**

Vadovaujantis Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu (toliau – Aprašas), patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250, valstybės turtas pripažįstamas nereikalingu arba netinkamu (negalimu) naudoti, po to nurašomas ar kitaip panaudojamas Savivaldybės tarybos sprendimais.

Valstybės turtas pripažįstamas nereikalingu arba netinkamu (negalimu) naudoti vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu – kai jis nusidėvi fiziškai, 2 punktu – kai nusidėvi funkciškai (technologiškai).

Šį aukščiau minimą autobusą pagal panaudos sutartį naudojo Vaškų gimnazija, tačiau jo būklė bloga, netinkamas eksploatuoti, o mokykla gavo naują autobusą, todėl jį grąžino Pasvalio rajono savivaldybės administracijai.

Savivaldybės administracija, vadovaudamasi Aprašu, kreipėsi į Šveitimo, mokslo ir sporto ministeriją dėl tolesnio autobuso panaudojimo ir gavo jos sutikimą autobusą parduoti viešame prekių aukcione, o jo nepardavus – nurašyti ir likviduoti.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė